stanford-oval/wikipedia huggingface dataset:
Protest the Hero

| Protest The Hero |
| --- | --- |
 Yhtyeen laulaja Rody Walker vuonna 2008.
Tiedot
Toiminnassa:  1999–
Tyylilaji:  progressiivinen metalli mathcore hardcore punk (alkutuotanto)
Kotipaikka:  Whitby, Ontario, Kanada
Laulukieli:  englanti
Jäsenet:  Rody Walker, laulu   Luke Hoskin, kitara, piano, taustalaulu   Tim Millar, kitara, piano, taustalaulu  
Entiset jäsenet:  Moe Carlson, rummut (1999–2013)  Arif Mirabdolbaghi, basso (2001-2014)  Mike Ieradi, rummut (2013-2022) 
Levy-yhtiö:  Vagrant   Underground Operations   Razor & Tie  
Infobox OKNimi-testi OK: 
Protest The Hero (usein lyhennettynä Protest tai PTH) on kanadalainen Ontarion Whitbyssä perustettu progressiivista metallia soittava yhtye. Se perustettiin vuonna 1999 nimellä Happy Go Lucky, kun yhtyeen jäsenet olivat vasta 12-vuotiaita. Kokoonpano pysyi samana vuoteen 2013 asti, kunnes rumpali Moe Carlson jätti yhtyeen neljännen studioalbumin ollessa tuotannossa voidakseen keskittyä työhönsä koneistajana. Korvaavaksi jäseneksi tilalle tuli Mike Ieradi, Volition-albumilla rumpuja soitti Lamb of Godista tunnettu Chris Adler. Rumpali Mike Leradin erosi yhtyeestä vuonna 2022.
Yhtye on julkaissut tähän mennessä viisi täyspitkää albumia ja kuusi EP-levyä.
Diskografia

Kezia (2005)
Fortress (2008)
Scurrilous (2011)
Volition (2013)
Palimpsest (2020)
Diskografia > EP:t

3 Track Demo (2002,  nimellä "Happy Go Lucky")
Search for the Truth (2002)
A Calculated Use of Sound (2003)
Sequoia Throne Remix EP (2008)
Pacific Myth (2015-2016)
Fabula & Syuzhet (2020)
Diskografia > Livealbumit

Gallop Meets the Earth (2009,  CD/DVD)
Aiheesta muualla

Protest the Hero Myspacessa (englanniksi)
Tuomas Nyholm

Tuomas Nyholm (s. 18. heinäkuuta 1976 Helsinki) on suomalainen toimittaja ja kirjailija.
Nyholm valittiin kesäkuussa 2022 jääkiekon kotimaisen pääsarjan Liigan viestintäjohtajaksi.
Nyholm työskenteli Ilta-Sanomissa vuodesta 1998 lähtien. Hän tuli tunnetuksi etenkin jääkiekkotoimittajana ja työskenteli jääkiekkotoimituksen esimiehenä. Syksyllä 2005 Nyholm siirtyi Veikkaaja-lehden NHL-kirjeenvaihtajaksi Kanadaan ja palasi Suomeen alkuvuodesta 2007.[lähde? ]
Vuonna 2008 Nyholm voitti Ilta-Sanomien journalistipalkinnon yhdessä toisen jääkiekkotoimittajan Vesa Rantasen kanssa. Palkinto myönnettiin Videotuomarit-juttusarjasta.
Maaliskuussa 2010 ilmestyi Nyholmin esikoisromaani Sinun edestäsi vuodatettu Teoksen kustantamana. Insano Productions Oy osti kirjan filmatisointioikeudet saman vuoden toukokuussa. Hän on kirjoittanut jääkiekkoilija Jarkko Ruudun elämäkerran Jarkko Ruutu – Jumalainen näytelmä (2015).
Lokakuussa 2020 ilmestyy Nyholmin kirjoittama muusikko Samu Haberin elämäkertakirja Samu Haber – forever yours.
Aiheesta muualla

Tuomas Nyholm Twitterissä
Pyhien Theodorosten kirkko (Mystras)

| Pyhien Theodorosten kirkko Ναός Αγίων Θεοδώρων |
| --- | --- |
 Pyhien Theodorosten kirkko.
Sijainti:  Mystrás, Spárti, Lakonia, Kreikka
Koordinaatit:  37°04′34″N, 22°22′03″E
Kirkkokunta:  Kreikan ortodoksinen kirkko
Hiippakunta:  Monemvasián ja Spártin hiippakunta
Rakentamisvuosi:  noin 1290–1295
Tyylisuunta:  bysanttilainen
 Osa Unescon maailmanperintökohdetta Mystraksen arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhien Theodorosten kirkko (kreik. Ναός Αγίων Θεοδώρων, Naós Agíon Theodóron) on bysanttilaisaikainen kirkko Mystraksessa Spártin kunnassa Kreikassa. Se on osa Mystraksen arkeologista aluetta, joka on Unescon maailmanperintökohde.
Pyhien Theodorosten kirkon kupoli.
Kirkon seinämaalausten jäänteitä.
Kirkko rakennettiin noin vuonna 1290–1295, mikä tekee siitä yhden Mystraksen vanhimmista kirkoista. Se oli alun perin samannimisen luostarin pääkirkko eli katholikon, ja sen rakennuttivat munkit Daniel ja Pakhomios. Kirkko ja luostari oli omistettu Pyhille Theodoroksille. Myöhemmin kirkko toimi hautakirkkona.
Kirkko on kahdeksankulmainen ja sen reunoilla on neljä myöhemmin lisättyä kappelia. Kirkon arkkitehtuuri poikkeaa Mystraksen muista kirkoista, ja se muistuttaa enemmän muun muassa Ósios Loukáksen luostarin kirkkoa Boiotiassa. Kirkko oli sisältä koristeltu seinämaalauksilla, joista on jäljellä vain osia. Ne ovat 1200-luvulta ja esittävät muun muassa Kristuksen kärsimystä, Neitsyt Mariaa, apostoleja ja Johannes Kastajan elämää sekä keisari Manuel Palaiologosta. Kirkossa on myös Morean despootti Theodoros Palaiologoksen hauta.
Aiheesta muualla

Kuvia tai muita tiedostoja aiheesta Pyhien Theodorosten kirkko Wikimedia Commonsissa
Puškinskije Goryn piiri

Puškinskije Goryn piirin sijainti Pihkovan alueen kartalla.
Puškinskije Goryn piiri (ven. Пушкиного́рский райо́н, Puškinogorski raion) on paikallinen itsehallintoalue Pihkovan alueella Venäjällä. Alueen keskiosassa sijaitsevan piirin pinta-ala on 1 059 neliökilometriä. Vuonna 2010 siellä asui 9 379 henkeä.
Vuonna 1935 perustetun piirin hallinnollinen keskus on Puškinskije Goryn  kaupunkimainen taajama (ven. Пушкинские Горы, 5 222 as.). Lisäksi siihen kuuluu 3 maalaiskuntaa:
Novogorodkinskaja (ven. Новгородкинская; keskuspaikka Rubilovo, ven. Рубилово)
Poljane (ven. Поляне)
Velje (ven. Велье)
Piirin länsiosan kautta kulkee Pietarin ja Valko-Venäjän rajan välinen M20-valtatie. Lännestä itään piirikeskuksen kautta kulkee Pihkovan ja Velikije Lukin välinen maantie.
Tärkeimmät elinkeinot ovat maidon ja lihan tuotantoon erikoistunut maantalous, elintarviketeollisuus ja matkailu. Alueella on runoilija Aleksandr Puškinille omistettu Mihailovskojen museoalue, jossa käy vuosittain yli 300 000 matkailijaa.
Aiheesta muualla

Wikimedia Commonsissa on kuvia tai muita tiedostoja aiheesta .
Puškinskije Goryn piirin sivusto (Arkistoitu – Internet Archive) (venäjäksi)
Puškinskije Goryn piirihallinnon sivusto (Arkistoitu – Internet Archive) (venäjäksi)
Mihailovskojen museoalueen sivusto (Arkistoitu – Internet Archive) (venäjäksi), (englanniksi)
Bežanitsy • 
Dedovitši • 
Dno • 
Krasnogorodsk • 
Kunja • 
Loknja • 
Nevel • 
Novoržev • 
Novosokolnik • 
Opotška • 
Ostrov • 
Outova • 
Palkino • 
Petseri • 
Pihkova • 
Pihkova • 
Pljussa • 
Porhov • 
Puškinskije Gory • 
Pustoška • 
Pytalovo • 
Sebež • 
Strugi Krasnyje • 
Usvjaty • 
Velikije Luki • 
Velikije Luki
Valiant

Valiant (englantia; 'urhoollinen') voi tarkoittaa seuraavia asioita:
Plymouth Valiant, automalli
Chrysler Valiant, automalli
Valiant, vuonna 2005 valmistunut animaatioelokuva
Valiant Comics, sarjakuvajulkaisija
Prinssi Rohkea (engl. Prince Valiant)
Valiant-luokka (sukellusvene), sukellusveneluokka
HMS Valiant (1759), Triumph-luokan 74-tykkinen kolmannen luokan linjalaiva
HMS Valiant (1807), Repulse-luokan kolmannen luokan linjalaiva
HMS Valiant (1863), Hector-luokan panssarifregatti
HMS Valiant (1914), Queen Elizabeth-luokan taistelulaiva
HMS Valiant (S102), Valiant-luokan ydinkäyttöinen sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valiant”, voi hakea sivunnimihaulla, laajalla sivunnimihaulla tai tekstihaulla.
Pimeän valtias

Pimeän valtias on antagonisti ja vastakohta Luojalle fantasiakirjailija Robert Jordanin Ajan pyörä -kirjoissa.
Juoni

Luoja kahlitsi Pimeän valtiaan (Shai'tan) Shayol Ghuliin heti luomisen hetkellä. Yritys vapauttaa Pimeän valtias johti Varjon sotaan, saidinin saastumiseen ja Legendojen aikakauden päättymiseen.
Juoni > Nimeäminen

Kerrotaan, että Pimeän valtiaan oikean nimen lausuminen tuo huonoa onnea ja voi pahimmillaan johtaa tuhoon. Huonoa onnea manaavan ihmisen sanotaankin usein nimeävän Pimeän valtiasta. Huonon onnen ehkäisemiseksi Pimeän valtiaalle on kehittynyt useita kieroilmauksia kuten Valheiden Isä, Silmäinsokaisija, Hautain herra, Yön paimen, Sydämen turma, Torasydän, Ruohonpolte sekä Lehväntuho. Pimeän kulkijat ja Valitut käyttävät Pimeyden Valtiaasta nimitystä mahtava Pimeän ruhtinas.
Tuomas Nikkanen

Pianisti Tuomas Nikkanen
Tuomas Nikkanen (s. 1981) on suomalainen pianisti ja säveltäjä sekä Iittalan musiikkijuhlien taiteellinen johtaja.
Tuomas Nikkanen opiskeli Hämeenlinnan musiikkiopistossa (nyk. Sibelius-opisto) Kristiina Kask-Valveen johdolla pianonsoittoa 1992–1997, vuosina 1997–2000 Sibelius-Akatemian nuoriso-osastolla Erik T. Tawaststjernan, 2000–2009 Liisa Pohjolan ja Juhani Lagerspetzin johdolla pianonsoittoa sekä Tapio Nevanlinnan johdolla (2004–2005) sävellystä. Nikkanen myös sai yksityistä sävellyksenohjausta jyväskyläläiseltä Kai Niemiseltä. Hän on osallistunut kahteen kertaan Olli Mustosen mestarikursseille.
Nikkanen nousi kansallisen musiikkielämän tietoisuuteen vuoden 1997 Maj Lind -kilpailun finalistina. Nikkanen on myös voittanut vuoden 1997 Leevi Madetoja -kilpailun, sekä yhdessä sellisti Timo-Veikko Valveen kanssa (jaettu 1-palkinto) vuoden 1998 Juvenalia-kamarimusiikkikilpailussa Espoossa. Hänen kansainvälisiin kilpailumenestyksiin kuuluu erikoispalkinto ”The Best Youngest Performer” Artur Rubinstein -kilpailuissa Bydgoszcissa  Puolassa vuonna 1998 sekä palkinto parhaasta liettualaisen modernin pianoteoksen esityksestä Ciurlionis-kilpailussa Vilnassa Liettuassa vuonna 1999.
Jean Sibeliuksen 150 vuoden juhlavuonna 2015 Nikkanen toteutti yhteistyössä Sibeliuksen syntymäkodin, sopraano Riitta Muikku-Piiraisen, sekä veljensä, äänisuunnittelija Milko Nikkasen kanssa Hämeenlinnassa Sibeliuksen syntymäkodissa, nauhoitetun Sibelius-levyn.
Nikkaselle on myönnetty kahteen kertaan (2001, 2015) Suomen kulttuurirahaston apuraha, jälkimmäinen hämeenlinnalaista modernismia sisältävän (Marttinen, Sermilä, Ertamo) konsertin järjestämistä varten Hämeenlinnan historiallisella Raatihuoneella.
Hämeenlinnan Sibelius-seura myönsi vuonna 2016 Tuomas Nikkaselle Sibeliuksen syntymäkotimitalin ”merkittävästä työstä Sibeliuksen elämäntyön tulkkina".
Aiheesta muualla

Pianotaiteilija Tuomas Nikkanen www.viihdemoguli.fi. Arkistoitu 19.4.2018. Viitattu 19.4.2018.
Duo Riitta Muikku & Tuomas Nikkanen duomuikkunikkanen.com. Arkistoitu 20.4.2018. Viitattu 19.4.2018.
Iittalan musiikin kesä iittalanmusiikinkesa.fi.
Sarjanto, Ari-Pekka: Läpimurron makua ilmassa www.kaupunkiuutiset.com.  30.09.2015.
tuomas nikkanen Archives Reska.fi.
Toivo Kuulan elämä taipuu oopperaksi Rondo -lehti. Arkistoitu 21.4.2018. Viitattu 21.4.2018.
Musiikki - Tuomas Nikkanen plays Sibelius at his Birthplace[vanhentunut linkki]
Uusmaan Kunnallislehti

| Uusmaan Kunnallislehti |
| --- | --- |
Lehtityyppi:  sanomalehti
Perustettu:  1930
Sitoutuneisuus:  SDP
Kotikunta:  Lohja
Kotimaa:  Suomi
Ilmestymistiheys:  1-2 kertaa viikossa
Uusmaan Kunnallislehti oli vuosina 1930-1964 Lohjalla ilmestynyt sosialidemokraattinen sanomalehti. Se perustettiin vuosina 1926-1929 Helsingissä ilmestyneen Uusmaan Työmiehen seuraajaksi.
Päätoimittajat

Lauri Nurmi 1930-1937
Vihtori Huhta 1937-1945
Niilo Kujanen 1945-1953
Emil Saksala 1953-1958
Viljo Karhu 1958 vt.
Railo Mäkinen 1958-1959 vast.
T. E. Karhu 1959-1961
V. H. Soira 1961-1964
Pyhien apostolien Pietarin ja Paavalin kirkko (Minsk)
Aiheesta muualla

Kuvia tai muita tiedostoja aiheesta Pyhien apostolien Pietarin ja Paavalin kirkko (Minsk) Wikimedia Commonsissa
Istorija sobora (kirkon historia) (venäjäksi) (sppsobor.by)
Minskaja Petropavlovskaja tserkov (Arkistoitu – Internet Archive) (venäjäksi) (minsk-old-new.com)
PowerVR

PowerVR on Imagination Technologiesin (ent. VideoLogic) osasto, joka kehittää laitteistoa ja ohjelmistoa grafiikka- ja videosuorittimia varten.
Piirit suorittavat laitteistolla toimintoja mm. tehostamaan 2D- ja 3D-grafiikan piirtoa, videokuvan pakkausta ja purkua sekä kuvankäsittelyä (kameratoiminnot).
PowerVR ei itse valmista piirejään vaan lisensoi sen muille valmistajille (ks. engl. fabless semiconductor company). PowerVR-piiri on usein integroituna järjestelmäpiirillä (SoC, engl. System-on-Chip) mobiililaitteissa kuten älypuhelimissa.
Joulukuussa 2016 Imagination Technologies julkisti PowerVR-grafiikkaprosessorin (PowerVR G6230 GPU) läpäisseen ensimmäisenä Khronos Groupin OpenVX 1.1:n vaatimustenmukaisuustestin.
PowerVR-piirit käyttävät engl. Tile Based Deferred Rendering (TBDR) -menetelmää renderöintiin.
Mallit > Series1

NEC:n valmistama, käytetty Matroxin Matrox m3D -näytönohjaimissa.
Mallit > MBX

MBX on yksi menestyksistä, jonka käyttökohteita ovat mm. iPhone ja Nokia N95.
Mallit > Series5 (SGX)

SGX-sarja tukee Shader Model 4.1 Unified Shader -rakennetta.
SGX on käytössä mm. Apple A4:ssä iPad-laitteessa ja Sonyn PlayStation Vita -käsikonsolissa.
SGX-sarjaan kuuluvat: Series5, Series5XT ja Series5XE.
Mallit > Series6

Series6-sarja tulee OpenCL 1.2 -ohjelmointia.
Mallit > Series7XT

Series7XT-sarja tukee OpenGL ES 3.1- ja OpenCL 1.2 -ohjelmointia.
Mallit > Series8XE

Series8XE-sarja tukee OpenGL ES 3.2-, OpenCL 1.2- ja Vulkan-ohjelmointia.
Aiheesta muualla

Imagination Technologiesin sivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:PowerVR
Käännös suomeksi
Pusha T

Pushta T esiintymässä vuonna 2013.
Terrence LeVarr Thornton (s. 13. toukokuuta 1977), paremmin tunnettu taiteilijanimellään Pusha T, on yhdysvaltalainen rap-muusikko. Hän syntyi Bronxissa New Yorkissa mutta varttui Virginia Beachin kaupungissa Virginiassa. Hän aloitti uransa 1990-luvulla veljensä kanssa muodostamassaan Clipse-duossa. Vuonna 2010 Thornton lähti soolouralle ja liittyi Kanye Westin perustamaan GOOD Music -levy-yhtiöön. Vuonna 2015 hänet nimitettiin GOOD Musicin toimitusjohtajaksi.
Diskografia > Studioalbumit

My Name Is My Name (2013)
King Push – Darkest Before Dawn: The Prelude (2015)
Daytona (2018)
It's Almost Dry (2022)
Diskografia > Mixtapet

Fear of God (2011)
Wrath of Caine (2013)
Diskografia > EP:t

Fear of God II: Let Us Pray (2011)
Vali Ionescu

| Mitalit | Mitalit | Mitalit |  |
| --- | --- | --- | --- |
|  Vali Ionescu Los Angelesin olympialaisissa vuonna 1984. |  Vali Ionescu Los Angelesin olympialaisissa vuonna 1984. |  Vali Ionescu Los Angelesin olympialaisissa vuonna 1984. |  |
Maa:  Romania
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | Pituushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Ateena 1982 | Pituushyppy |  |
Valeria ”Vali” Ionescu (omaa sukua Constantin, s. 31. elokuuta 1960 Turnu Măgurele) on romanialainen entinen yleisurheilija ja olympiamitalisti, joka kilpaili pituushypyssä. Hän voitti hopeaa Los Angelesin olympialaisista 1984 ja EM-kultaa Ateenasta 1982. Ionesculla oli hallussaan pituushypyn maailmanennätys vuosina 1982–1983, sillä hän hyppäsi peräti 7,20 metriä Bukarestissa 1. elokuuta 1982 . Tulos jäi myös hänen ennätyksekseen. Tulos säilyi maailmanennätyksenä, kunnes Anișoara Cușmir-Stanciu hyppäsi seuraavan vuoden toukokuussa sentin pidemmälle.
Universe (vuoden 1983 videopeli)

| Universe |
| --- | --- |
Kehittäjä:  Omnitrend Software
Julkaisija:  Omnitrend Software
Suunnittelija:  William G. M. Leslie III, Thomas R. Carbone
Käsikirjoittaja:  William G. M. Leslie III, Thomas R. Carbone
Pelimoottori:  Forth
Julkaistu:  1983
Lajityyppi:  tietokoneroolipeli
Pelimuoto:  yksinpeli
Alusta:  Apple II, Atari 400/800, DOS
Jakelumuoto:  Levyke
Lisää peliartikkeleitaVideopelien teemasivulla
Infobox OK  : 
Universe on Omnitrend Softwaren kehittämä ja julkaisema simulaatio-/strategiapeli. Peli on julkaistu vuonna 1983 Atari 400/800 kotitietokoneille ja seuraavana vuonna Apple II:lle, sekä myöhemmin DOS:lle.
Peli oli aikoinaan huomattavan kallis (89.96 dollaria, 181.18 dollaria vuoden 2006 rahassa) ja vaati ennätykselliset neljä levykettä. Pelille on julkaistu seuraajat Universe II vuonna 1985 ja Universe III vuonna 1989 joissa roolipelielementtejä on lisätty peliin.
Pelaaminen

Pelaaja lentää avaruusaluksella ja voi harjoittaa kaupankäyntiä (kuljettamalla lastia), tehdä kaivostoimintaa tai ryhtyä rosvoksi.
Peli on suurelta osin tekstipohjainen. Pelaaminen sisältää avaruuden tutkimusta kuten Elitessä. Pelissä on myös eräitä roolipelaamisen elementtejä kuten pelissä Starflight.
Kehitys

William (Bill) Leslie ehdotti pelin tekemistä Omnitrendille, joka teki sovellusohjelmia yrityksille tuohon aikaan. Peli ohjelmoitiin ValForth -kielellä.
Kahden jatko-osan jälkeen Omnitrend kehitti pelin Breach, josta tuli oma sarjansa.
Vastaanotto

Computer Gaming World julkaisi pelistä kaksi arvostelua vuonna 1984 samassa numerossa, joissa peliä sanottiin ”pakkohankinnaksi” (engl. must have). Peliä luonnehdittiin ”erinomaiseksi interaktiiviseksi avaruusseikkailuksi”.
»Universe is an excellent interactive space adventure with 3D graphics that will give you months of enjoyment and headaches.» 
(Computer Gaming World, kesäkuu 1984.)
Aiheesta muualla

Universe MobyGamesissa (englanniksi)
Unix domain socket

Unix domain socket on prosessien väliseen kommunikaatioon (IPC) tarkoitettu mekanismi, jota käytetään pistokerajapinnan kautta (AF_UNIX tai AF_LOCAL osoiteperhe). Mekanismia käytetään samalla tietokoneella sijaitsevien prosessien välillä kommunikointiin. Mekanismilla voidaan käyttää nimeämätöntä tai tiettyyn tiedostojärjestelmässä sijaitsevaan polkuun liitetysti. Linux tukee myös abstraktia nimiavaruutta.
Tiedostojärjestelmään liitettyjen polkujen kautta voidaan käyttää tiedostojen oikeuksia rajaamaan pääsyä prosesseille ja voidaan hakea vastapään oikeudet: verkkoprotokollien kanssa oikeuksien hallinta on erillinen mekanismi. Kun esimerkiksi IP-yhteydet samalle koneelle kiertävät "loopback"-yhteyden kautta, Unix domain socket voi hyödyntää tietoa että molemmat puolet ovat samalla tietokoneella: tällöin vältetään tarkistussummien käsittely, otsikkotietojen lisäykset, reitityksen käsittely ja niin edelleen.
Raimikit

| Raimikit |
| --- | --- |
 Marokonraimikki eli raimikki (Anacyclus pyrethrum)
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Asterales
Heimo::  Asterikasvit Asteraceae
Suku::  Raimikit Anacyclus  L.
Katso myös
   Raimikit Commonsissa 
Infobox OKNimi-testi OK: 
Raimikit (Anacyclus) on asterikasvien suku, johon kuuluu yhdeksän lajia. Ne ovat tuoksusaunioiden lähisukulaisia. Raimikkeja esiintyy alkuperäisinä Euroopassa, Välimeren alueella, Makaronesiassa ja Lähi-idässä. Valkoraimikki on laajimmalle levinnyt laji. Suomessa satunnaistulokkaana havaittuja lajeja ovat valko-, kruunu- ja kehräraimikki.
Raimikkilajeja

valkoraimikki (Anacyclus clavatus)
marokonraimikki eli raimikki (Anacyclus pyrethrum)
kruunuraimikki eli keltaraimikki (Anacyclus radiatus)
kehräraimikki (Anacyclus valentinus)
Aiheesta muualla

Suomen Lajitietokeskus: Raimikit – Anacyclus
Finto: Kassu – Kasvien suomenkieliset nimet: Anacyclus
Unix File System

Unix File System (UFS) on alkuperäinen Unixin tiedostojärjestelmä. 
Tiedostojärjestelmän perusteet suunnittelivat Rudd Canaday, Ken Thompson ja Dennis Ritchie.
Tiedostojärjestelmän toteutuksen teki Ken Thompson. 
Käyttöjärjestelmän tärkeimmäksi ominaisuudeksi mainittiin tiedostojärjestelmä vuonna 1974 julkaistussa artikkelissa.
UFS oli hyvin yksinkertainen ja se tuki perustason abstraktioita, joita tiedostojärjestelmä pyrkii tarjoamaan. Tiedostojärjestelmä ei vaadi tiedostoilta mitään tiettyä rakennetta (tiedostot ovat yksiulotteinen joukko tavuja) ja se tukee tiedostojen järjestämistä hakemistoihin. Hakemistot ovat tiedostoja, joihin käyttäjä ei voi kirjoittaa. Muita ominaisuuksia ovat polkunimet ja linkitykset: kaikilla linkeillä on samanarvoinen status ja tiedosto on olemassa riippumatta hakemistoviittauksista tiedostoon.
Levylle tallennettuna oli superblock, inodet ja data-alue erikseen ja se oli parannus aiempiin kömpelöihin tietuepohjaisiin ratkaisuihin. 
UFS vakiinnutti nykyisen käytännön, joka sallii tiedoston käyttää minkä vain määrän tavuja (ei sidottu "tietueen" kokoon).
Tiedostojärjestelmä oli kuitenkin hidas ja kärsi fragmentaatiosta hidastaen sitä myöhemmin. Vaikuttavana tekijänä hitauteen oli inoden sijainti kaukana tiedoston datasta, jolloin seurasi ylimääräistä hakuviivettä kiintolevyltä.
UFS toteutettiin uudestaan nimellä "Fast File System for UNIX" BSD 4.2:ssa (BSD FFS). BSD FFS:ään viitataan toisinaan virheellisesti UFS:nä, mutta FFS ja UFS ovat eri tiedostojärjestelmiä.
Tiedostojärjestelmään on tarpeen vaatiessa kehitetty lisäominaisuuksia kuten journalointi ja soft-updates.
UFS on levinnyt laajasti eri käyttöjärjestelmiin (BSD, Nextstep, Mac OS X ja Solaris). FreeBSD:ssä on seuraaja UFS2. UFS-tiedostojärjestelmästä ei ole yhtä standardia toteutusta: siitä on paljon eri variaatioita.
Rastiot

| Rastiot |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Boraginales
Heimo::  Lemmikkikasvit
Suku::  Rastiot Cynoglottis  (Guşul.) Vural & Kit Tan
Katso myös
   Rastiot Commonsissa 
Infobox OKVirheellinen NIMI-arvo: 
Rastiot (Cynoglottis) on lemmikkikasvien suku, jossa on kaksi lajia. Ne ovat läheistä sukua rasteille eli isorasteille (Anchusa), joihin ne ovat aiemmin kuuluneet.
Rastiolajit ovat:
Tarharastio eli rastio eli tarharasti (Cynoglottis barrelieri, syn. Anchusa barrelieri). Laji on yksi- tai monivuotinen koristekasvina käytetty ruoho, joka on kotoisin Kaakkois-Euroopasta ja Turkista. Kasvaa Suomessa vakiintuneena uustulokkaana Ahvenanmaalla.
Cynoglottis chetikiana, monivuotinen ruoho, joka esiintyy Turkissa.
Aiheesta muualla

Suomen Lajitietokeskus: Rastiot – Cynoglottis
Puškinin piiri

Puškinin piiri
Puškinin piiri (ven. Пу́шкинский райо́н, Puškinski raion) on hallintopiiri Pietarissa Venäjällä. Se sijaitsee Pietarin eteläosassa. Pohjoisessa se rajoittuu Frunzen ja Moskovan piireihin, idässä Kolpinan piiriin, lännessä Leningradin alueen Lomonosovin piiriin sekä etelässä Leningradin alueen Tusinan ja Hatsinan piireihin. Asukkaita on vuoden 2002 väestönlaskennan mukaan 118 200 henkeä, joista yli 70 % asuu Puškinin kaupungissa.
Kunnat

Puškinin piiriin kuuluu viisi kuntaa:
Aleksanskoi (Алекса́ндровская, Aleksandrovskaja)
Pavlovsk (Па́вловск; vuodesta 2005)
Puškin (Пу́шкин)
Suosaari (Шуша́ры, Šušary)
Tärölä (Тя́рлево, Tjarlevo; vuodesta 2005)
Puškin ja Pavlovsk ovat statukseltaan kaupunkeja, muut taajamia.
Piirihallinnon päämies on Vjatšeslav Koržov.
Aiheesta muualla

Puškinin piiri Pietari-tietosanakirjassa (venäjäksi)
V. K. Krishna Menon

Krishna Menon
Vengalil Krishnan Krishna Menon (malajalamiksi വെങ്ങാലിൽ കൃഷ്ണൻ കൃഷ്ണമേനോൻ, Veṅṅālil Kṛṣṇan Kṛṣṇamēnōn; 3. toukokuuta 1897 Calicut – 6. lokakuuta 1974 New Delhi) oli intialainen lakimies, poliitikko ja diplomaatti. Hän oli 1950-luvulla uuden Intian valtion ulkopolitiikan tärkeä sanansaattaja ja pääministeri Jawaharlal Nehrun läheinen työtoveri. Hän toimi Intian suurkomissaarina (High Commissioner) Lontoossa 1947–1952, YK-lähettiläänä 1952–1962 ja puolustusministerinä 1957–1962. Hän oli myös pitkään Intian parlamentin alahuoneen Lok Sabhan jäsen 1950–1950-luvuilla.
V. K. Krishna Menon opiskeli lakia Madrasissa ja kiinnostui teosofiasta. Teosofisen liikkeen johtohahmoihin kuuluva Annie Besant auttoi häntä lähtemään opiskelemaan Eurooppaan. Menon opiskeli Lontoon University Collegessa ja London School of Economicsissa, jossa Harold Laskin kerrotaan pitäneen häntä parhaana opiskelijanaan.
Krishna Menon esiintyi myöntyvästi sekä Neuvostoliittoa että Kiinan kansantasavaltaa kohtaan ja oli mukana valmistelemassa Kiinan ja Intian välistä hyökkäämättömyyssopimusta 1954.
Menon tunnettiin temperamenttisena ja kiivaana ”epädiplomaattisena diplomaattina”, joka piti YK:n turvallisuusneuvostossa vuonna 1957 lähes kahdeksan tuntia kestäneen puheen Kashmirin konfliktista. Menonin kuoltua 1974 pääministeri Indira Gandhi totesi muistosanoissaan tulivuoren sammuneen.